CELEX: 22001D0125
Language: mt
Date: 2001-11-23 00:00:00
Title: Deċiżjoni tal-Kumitat Konġunt taż-ŻEE Nru 125/2001 tat-23 Novembru 2001 li temenda l-Anness I (Materji veterinarji u fitosanitarji) tal-Ftehim dwar iż-ŻEE

Avviż Legali Importanti

|

22001D0125

Official Journal L 022 , 24/01/2002 P. 0003 - 0004

		Deċiżjoni tal-Kumitat Konġunt taż-ŻEENru 125/2001tat-23 Novembru 2001li temenda l-Anness I (Materji veterinarji u fitosanitarji) tal-Ftehim dwar iż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) L-Anness I mal-Ftehim kien emendat bid-Deċiżjoni tal-Kumitat Konġunt taż-ŻEE Nru 102/2001 tas-26 ta' Ottubru 2001 [1].(2) Id-Deċiżjoni tal-Kummissjoni 2000/280/KE tat-30 ta' Marzu 2000 li temenda d-Deċiżjonijiet 93/2/KEE u 93/244/KEE u li tirrigwarda garanziji addizzjonali li għandhom x'jaqsmu mal-marda ta' Aujeszky għall-ħnieżer iddestinati lejn ir-reġjuni ħielsa mill-marda fi Franza u l-Ġermanja [2] trid tiġi inkorporata fil-Ftehim.(3) Id-Deċiżjoni tal-Kummissjoni 2000/330/KE tat-18 ta' April 2000 li tapprova t-testijiet sabiex jinkixfu l-antikorpi kontra l-bruċellożi bovina ġewwa l-qafas tad-Direttiva tal-Kunsill 64/432/KEE [3] trid tiġi inkorporata fil-Ftehim.(4) Id-Deċiżjoni tal-Kummissjoni 2000/442/KE tal-11 ta' Lulju 2000 li temenda għat-tieni darba d-Deċiżjonijiet 1999/466/KE u 1999/467/KE li jistabbilixu rispettivament l-istatus ta' ħielsa mill-bruċellożi u ħielsa mit-tuberkulożi tal-merħliet ta' l-ifrat ta' ċerti Stati Membri jew reġjuni ta' l-Istati Membri [4] trid tiġi inkorporata fil-Ftehim.(5) Id-Direttiva tal-Parlament Ewropew u tal-Kunsill 2000/15/KE tal-10 ta' April 2000 li temenda d-Direttiva tal-Kunsill 64/432/KEE dwar il-problemi tas-saħħa li jaffettwaw il-kummerċ intra-Komunitarju fl-ifrat u l-ħnieżer [5] trid tiġi inkorporata fil-Ftehim.(6) Id-Direttiva tal-Parlament Ewropew u tal-Kunsill 2000/20/KE tal-16 ta' Mejju 2000 li temenda d-Direttiva tal-Kunsill 64/432/KEE dwar il-problemi tas-saħħa li jaffettwaw il-kummerċ intra-Komunitarju fl-ifrat u l-ħnieżer [6] trid tiġi inkorporata fil-Ftehim.(7) Din id-Deċiżjoni ma tridx tapplika għall-Islanda u l-Liechtenstein,IDDEĊIEDA DAN LI ĠEJ:Artikolu 1Il-Partijiet 4.1 u 4.2 tal-Kapitolu I ta' l-Anness I mal-Ftehim għandhom jiġu emendati kif ġej:1. L-inċiżi li ġejjin għandhom jiġu miżjuda mal-punt 1 (id-Direttiva tal-Kunsill 64/156KEE) fil-Parti 4.1:"- 32000 L 0015: id-Direttiva tal-Parlament Ewropew u tal-Kunsill 2000/15/KE tal-10 ta' April 2000 (ĠU L 105, tat-3.5.2000, p. 34).- 32000 L 0020: id-Direttiva tal-Parlament Ewropew u tal-Kunsill 2000/20/KE tas-16 ta' Mejju 2000 (ĠU L 163, ta' l-4.7.2000, p. 35)."2. L-inċiż li ġej għandu jiġi miżjud mal-punti 9 (id-Deċiżjoni tal-Kummissjoni 93/24/KEE) u 19 (id-Deċiżjoni tal-Kummissjoni 93/244/KEE) fil-Parti 4.2:"- 32000 D 0280: Id-Deċiżjoni tal-Kummissjoni 2000/280/KE tat-30 ta' Marzu 2000 (ĠU L 92, tat-13.4.2000, p. 24)."3. L-inċiż li ġej għandu jiġi miżjud mal-punti 45 (id-Deċiżjoni tal-Kummissjoni 1999/467/KE) u 46 (id-Deċiżjoni tal-Kummissjoni 1999/466/KE) fil-Parti 4.2:"- 32000 D 0442: Id-Deċiżjoni tal-Kummissjoni 2000/442/KE tal-11 ta' Lulju 2000 (ĠU L 176, tal-15.7.2000, p. 51)."4. Il-punt li ġej għandu jiġi mdaħħal wara l-punt 54 (id-Deċiżjoni tal-Kummissjoni 2000/258/KE) fil-Parti 4.2:"55. 32000 D 0330: Id-Deċiżjoni tal-Kummissjoni 2000/330/KE tat-18 ta' April 2000 li tapprova t-testijiet sabiex jinkixfu l-antikorpi kontra l-bruċellożi bovina ġewwa l-qafas tad-Direttiva tal-Kunsill 64/432/KEE (ĠU L 114, tat-13.5.2000, p. 37)."Artikolu 2Għandhom ikunu awtentiċi t-testi tad-Deċiżjonijiet tal-Kummissjoni 2000/280/KE, 2000/330/KE, 2000/442/KE u tat-Direttivi tal-Parlament Ewropew u tal-Kunsill 2000/15/KE u 2000/20/KE fl-ilsien Norveġiż, li jridu jiġu ppubblikati fis-Suppliment għaż-ŻEE mal-Ġurnal Uffiċjali tal-Komunitajiet Ewropej.Artikolu 3Din id-Deċiżjoni għandha tidħol fis-seħħ fil-24 ta' Novembru 2001, sakemm in-notifiki kollha skond l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE [7].Artikolu 4Din id-Deċiżjoni għandha tiġi ppubblikata fit-Taqsima taż-ŻEE tal-Ġurnal Uffiċjali tal-Komunitajiet Ewropej u fis-Suppliment għaż-ŻEE ta' miegħu.Magħmula fi Brussel, fit-23 ta' Novembru 2001.Għall-Kumitat Konġunt taż-ŻEEIl-PresidentE. Bull[1] ĠU L 322, tas-6.12.2001, p. 6.[2] ĠU L 92, tat-13.4.2000, p. 24.[3] ĠU L 114, tat-13.5.2000, p. 37.[4] ĠU L 176, tal-15.7.2000, p. 51.[5] ĠU L 105, tat-3.5.2000, p. 34.[6] ĠU L 163, ta'l-4.7.2000, p. 35.[7] Ma kienu indikati l-ebda ħtiġiet kostituzzjonali.--------------------------------------------------